Užívanie Ditustatu
Dobrý deň,

užívam Ditustat a v príbalovom letáku je uvedené, že liek treba užiť pol hodinu pred jedlom. Z akého je to prosím dôvodu? (napr. jedlo znižuje jeho účinok a preto sa má užívať na prázdny žalúdok?)Vždy na to pred jedlom zabudnem a rada by som vedela druhy najvhodnejší čas:-) ďakujem
Dobrý deň,
ďakujeme za Vašu otázku.
Kvapky Ditustat sa užívajú asi 30 minút pred jedlom. V takom prípade je zabezpečnená klinickými skúškami optimálna absorpcia a následný účinok lieku. Pri podaní po jedle alebo medzi jedlami môže byť účinok lieku mierne znížený, čo však neznamená, že je neúčinný.
Prajem pekný zvyšok dňa.
S pozdravom
PharmDr. Veronika Kiabová